Dve takmer plnoformátové a taker celoplošné televízie ponúkli v stredu večer svojim divákom futbal. Na dvoch kanáloch, s dvomi futbalovými štúdiami a hosťami, s dvomi rôznymi komentátormi. Zaujímavé je, že to bol rovnaký zápas. Prečo ho vysielali súčasne?
|– Druhý nový začiatok STV –|
|* Ústredný riaditeľ Slovenskej televízie Richard Rybníček nedávno vyhlásil, že sa pripravuje druhý 'nový začiatok' verejnoprávnej televízie v súvislosti so zavedením peoplemetrov. Od septembra sa má začať skutočný boj o diváka. Dočkáme sa 'lepšej' STV?|
Niektorí slovenskí diváci mohli v stredu večer buď jasať od radosti, alebo si trhali vlasy… Dve plnoformátové a takmer celoplošné televízie totiž ponúkli svojim priaznivcom futbal. Na dvoch kanáloch, s dvomi futbalovými štúdiami a hosťami, s dvomi rôznymi komentátormi. Na tom by nebolo nič zvláštne, ak by to nebol rovnaký zápas. Verejnoprávna Slovenská televízia spolu s komerčnou TV Joj odvysielali priamy prenos finálového duelu futbalovej Ligy majstrov medzi mužstvami AS Monaco a FC Porto.
K tomuto paradoxu došlo vďaka tomu, že obe televízie zakúpili čiastočné práva na vysielanie najprestížnejšej európskej klubovej súťaže. Kým JOJka mala vyhradené utorky, STV 'Dvojka' vysielala prenosy v stredu. Na finálový zápas mali nárok obaja vysielatelia. Prečo ho však odvysielali súčasne?
Povinnosť robiť to isté…
Exkluzívny športový duel je pre každého broadcastera vecou prestíže. Slovensko je však malá krajina s malým počtom televíznych staníc a veľmi obmedzeným výberom. Preto pôsobí stredajšie identické vysielanie dvoch konkurentov nanajvýš absurdne. Čo má priemerný divák z toho, ak si na dvoch zo štyroch terestriálnych kanálov naladí rovnaký program? Zvlášť, ak v ňom nevystupujú slovenskí hráči, a teda nie je dôvod na davové šialenstvo, ako to bolo v prípade nedávnych majstrovstiev sveta v hokeji.
Liga majstrov je z komerčného hľadiska veľmi lukratívna. Z tohto pohľadu možno chápať počínanie televízie JOJ, pre ktorú bol veľkolepý športový prenos ako čerešnička na torte. Každá iná komerčná stanica by sa zrejme zachovala rovnako. Konanie verejnoprávnej Slovenskej televízie je na prvý pohľad len ťažko pochopiteľné, keďže poprela svoju základnú funkciu – ponúknuť divákovi alternatívu, za ktorú si navyše nedobrovoľne platí. Tentoraz však nie je vina na strane televízie, keďže zo zakúpených vysielacích práv jej priamo vyplývala povinnosť odvysielať priamy prenos z finálového zápasu.
Prežíva 'Dvojka' komerčnú 'pubertu'?
Pre diváka by v tom čase bolo určite prínosnejšie, ak by mohol zhliadnuť aj zaujímavý 'klubový' film, pútavú besedu alebo dokument. Myšlienka ponúknuť prvotriedny futbal síce nie je zlá, do budúcnosti by sa však STV mohla vyvarovať podobných krokov. Verejnoprávna 'Dvojka' má určite iné poslanie, ktoré komerční vysielatelia nemusia plniť. Z tohto dôvodu nie je nevyhnutné, aby sa klubová súťaž bez slovenského zastúpenia vyskytovala na jej obrazovke, pokiaľ ju dokáže lepšie sprostredkovať súkromný konkurent.
Juraj Koiš | další články autora 28.05 03:40
Pridaj komentár
Související články
- MML: Dvaja z troch divákov denne sledujú Markízu
- Z Rady STV odišli v priebehu mesiaca dvaja členovia
- Z Rady STV odišli v priebehu mesiaca dvaja členovia
- Vysielanie Dvojky STV ovládne hokej
- Artmedia na TV JOJ… no konečne!
- Kde sa dvaja bijú, Music Channel zvíťazi…
Další články z kategorie Televize Všeobecné
- Aj Nautik TV si musí dať pozor na vyváženosť spravodajstva
- Ako fungujú české regionálne televízie?
- Ako fungujú regionálne televízie na Slovensku?
- Aký bude praktický výstup z peoplemetrov?
- Aký priestor majú regióny vo verejnoprávnom vysielaní?
- Al-Manar: zakázaná televize Hizbaláhu v Evropě i ve světe